Alberto Retuerta

Alberto Retuerta Cuadros, coñecido como Retu, nado en Madrid o 1 de xaneiro de 2002, é un futbolista español que xoga de lateral esquerdo no Hércules, da Primeira División RFEF.

 Traxectoria 
Comezou a xogar ao fútbol nas canteiras do Vicálvaro e do Rayo Vallecano e aos 10 anos ingresou na estrutura do Real Madrid. Subiu polos diferentes equipos do club durante a seguinte década e con 18 anos debutou co Real Madrid Castilla na Segunda División B, da man de Raúl, nunha vitoria por 3-1 sobre o Navalcarnero. Durante esa tempada (2020/21) compaxinou o filial co equipo xuvenil, co que disputou a Copa de Campións, caendo en semifinais fronte ao Deportivo da Coruña. Na seguinte campaña subiu definitivamente ao Castilla, co que disputou a nova Primeira División RFEF, xogando 10 encontros, 9 deles como titular.

En xullo de 2022 foi anunciado como novo xogador do Deportivo da Coruña, da mesma categoría. Sen minutos en liga, disputou un só partido co equipo galego na tempada, a derrota fronte ao Guijuelo na primeira rolda da Copa do Rei. En xaneiro anunciouse a súa saída ao Hércules, en calidade de cedido ata o remate da tempada. No equipo alacantino, que militaba na Segunda División RFEF, recuperou protagonismo, sendo titular indiscutible no lateral esquerdo do equipo ata o final da tempada.

De regreso no Deportivo, viviu unha situación similar á da anterior campaña, disputando só 4 partidos na primeira metade da 2023/24, polo que no mercado invernal, club e xogador acordaron a rescisión do seu contrato. A continuación regresou ao Hércules.

 Palmarés 
Deportivo da Coruña
 Primeira División RFEF (1): 2023/24.
Hércules
 Segunda División RFEF (1): 2023/24.

 Estatísticas 
ClubTempadaDivisiónLigaCopa do ReiOutrosInclúe partidos de promoción de ascenso a Segunda División.TotalPartidosGolesPartidosGolesPartidosGolesPartidosGolesReal Madrid Castilla2020/21Segunda B110--101202021/221ª RFEF100----100Total club2100010220Deportivo da Coruña2022/231ª RFEF0010--10Hércules2022/232ª RFEF 15 0 ---- 150Deportivo da Coruña2023/241ª RFEF3010--40Total club30200050Hércules2023/242ª RFEF80----802024/251ª RFEF33010--340Total club5601000570Total carreira 80 0 301 0 840

 Notas 

 Véxase tamén 
 Ligazóns externas 
 Datos do xogador no sitio web do Real Madrid .

Categoría:Nados en Madrid
Categoría:Nados en 2002
Categoría:Futbolistas da Comunidade de Madrid
Categoría:Defensas de fútbol
Categoría:Xogadores do Real Madrid Castilla
Categoría:Xogadores do Deportivo da Coruña
Categoría:Xogadores do Hércules CF